**TERVEZET!**

**Az MVM Csoport 2014. évi csoportszintű bér- és szociális megállapodása**

Az MVM Csoport 2014. évi csoportszintű bér-és szociális megállapodása (a továbbiakban: **megállapodás**) létrejött:

- egyrészről az **MVM** **Magyar Villamos Művek Zártkörűen Működő Részvénytársaság** (székhelye: 1031 Budapest, Szentendrei út 207-209.; cégjegyzékszáma: Cg. 01-10-04-18-28.; a továbbiakban: **MVM Zrt.**), mint az MVM elismert vállalatcsoport uralkodó tagja, **Munkáltató**

* másrészről az **MVM Társaságcsoport Szakszervezeti Szövetsége (MVM TSZSZ)**, mint munkavállalói **Érdekképviselet**

– együttesen: **Felek** – között az alábbiakban meghatározott tartalommal és feltételek szerint:

**Preambulum:**

Az MVM Csoporton belül elsődleges cél a munkahelyek megőrzése, a szakmai színvonal emelése, a foglalkoztatás biztonságának kiemelt kezelése, valamint a teljesítmények elismerése.

1. **A megállapodás célja:**

Az MVM Csoport tagvállalatainál a 2014. évben végrehajtandó keresetfejlesztés mértékének a meghatározása, illetve a szociális- és jóléti célú elemek kérdéskörének újratárgyalása.

1. **A megállapodás hatálya:**
	1. **Személyi hatály**

A megállapodás az MVM Zrt.-re, valamint az MVM Csoportba tartozó, az 1. sz. mellékletben felsorolt tagvállalatokra, valamint az itt foglalkoztatott munkavállalókra terjed ki, akik 2013. december 31-én munkaviszonyban álltak és a végrehajtás időpontjában is alkalmazásban állnak.

* 1. **Tárgyi hatály**

A megállapodás a 2014. évi keresetfejlesztésre, illetve a szociális- és jóléti célú elemek kérdéskörének újratárgyalására vonatkozik.

* 1. **Időbeli hatály**

Jelen megállapodás hatályba lépésének feltétele, hogy azt az MVM Zrt. Igazgatósága jóváhagyja.

A megállapodás rendelkezéseit a tárgykörben kiadásra kerülő csoportszintű határozatban foglaltaknak megfelelően kell alkalmazni azzal, hogy a keresetfejlesztés végrehajtására az február havi munkabérek elszámolásával egyidejűleg, 2014. január 1. napjára visszamenőleges hatállyal kerül sor.

1. **A megállapodás tartalma**
	1. **Az infláció kezelése**

A bérmegállapodás során Felek tekintettel vannak a Magyar Nemzeti Bank által közzétett 2014. évi fogyasztói árindex 1,3%-os mértékű előrejelzésére.

Az infláció kezelés módja: aláíró Felek 2014 decemberében – amennyiben a 2014. év október hónapra az előző év azonos időszakához viszonyított, a Központi Statisztikai Hivatal által közzétett havi fogyasztói ár-index mértéke meghaladja a 2014. évi keresetfejlesztés mértékét, tárgyalásokat folytatnak.

* 1. **2014. évi keresetfejlesztés**

A 2014. évi keresetekre vonatkozóan a keresetszínvonal fejlesztés mértéke valamennyi tagvállalatnál 2 % azzal, hogy a keresetfejlesztésen belül 2 %-os átlagos differenciált alapbérfejlesztést kell végrehajtani a helyi szociális partnerek megállapodása alapján. Az Mt. 208.§-a szerinti vezetők kereset tömege nem képezheti a keresetfejlesztés bázisát.

A keresetfejlesztésre fordítható bértömegnek az alapbér emelés és az ehhez kapcsolódó fix kifizetések által fel nem használt része, az adott tagvállalat eredményességének függvényében kerülhet felhasználásra.

* 1. **Szociális- és jóléti juttatások**

A 2013. december 2-án kötött szociális- és jóléti célú megállapodásban foglalt mértékek- és elemek változatlanul érvényesek 2014. évben azzal, hogy az egészségbiztosítás lehetséges bevezetésével kapcsolatos tárgyalások alapján felülvizsgálat történhet.

**Záró rendelkezések:**

A megállapodásban foglaltak érvényesítése érdekében az MVM Zrt. vállalja, hogy munkáltatói oldalról a jelen megállapodásban foglaltak érvényesítését csoportszintű határozat kiadásával írja elő az MVM Csoport érintett tagvállalatai számára, míg az MVM TSZSZ képviselője vállalja, hogy a munkavállalók közösségét megillető jogok gyakorlásának eredményeként létrejött megállapodásban foglaltaknak a tagvállalatok általi végrehajtását a munkavállalói oldalról elősegíti, támogatja.

A megállapodás aláírásával az MVM Zrt., az MVM TSZSZ képviselője igazolják, hogy az abban foglaltakkal egyetértenek, azt jóváhagyólag tudomásul vették.

Budapest, 2014. február 20.

|  |  |
| --- | --- |
| A munkáltató oldaláról | A szakszervezetek oldaláról |
|  |  |
| Baji Csaba Sándor | Fluck Benedek | Gál Rezső |
| MVM Zrt. | MVM Zrt. | MVM TSZSZ |
| elnök-vezérigazgató | humán erőforrás vezérigazgató-helyettes | elnök |

1. sz. melléklet

**A megállapodás személyi hatálya az alábbi társaságokra és az itt alkalmazott munkavállalókra terjed ki:**

1. MVM Zrt.
2. MVM Paksi Atomerőmű ZRt.
3. MVM OVIT ZRt.
4. MVM ERBE ZRt.
5. MVM VILLKESZ Kft.
6. MVMI ZRt.
7. MVM KONTÓ ZRt.
8. MVM GTER Zrt.
9. MVM Partner ZRt.
10. MVM MIFÜ Kft.
11. MVM Észak-Budai Fűtőerőmű Kft.
12. MVM NET Zrt.
13. Vértesi Erőmű ZRt.
14. MVM BVMT Zrt.
15. MVM Hungarowind Kft.
16. MVM Hotel Panoráma Kft.
17. MVM Hotel Vértes Kft.
18. Atomix Kft.
19. ENERGO MERKUR Kft.
20. MVM Paks II. Zrt.